Document ID: 31996R0622

KOMISSION ASETUS (EY) N:o 622/96,
annettu 9 päivänä huhtikuuta 1996,
neuvoston asetuksen (EY) N:o 2534/95 soveltamisesta tiettyjen muiden kuin entisen Jugoslavian alueella (Albania, Bulgaria, Romania) sijaitsevien määräpaikkojen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon markkinointivuoden 1995/96 aikana markkinoilta vedettyjen hedelmien ja vihannesten ilmaisjakelusta yhteisön ulkopuolella 24 päivänä lokakuuta 1995 annetun neuvoston asetuksen (EY) N:o 2534/95 (1) ja erityisesti sen 4 artiklan 2 kohdan,
sekä katsoo, että
ottaen huomioon tietyissä kolmansissa maissa eli Albaniassa, Bulgariassa ja Romaniassa vallitsevat vaikeat toimitusta koskevat ongelmat on suotavaa, että markkinointivuoden 1995/96 aikana markkinoilta vedettyjä omenoita ja appelsiineja voitaisiin lähettää näihin kolmansiin maihin humanitaarisena apuna jäsenvaltioiden hyväksymien hyväntekeväisyysjärjestöjen välityksellä, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinoilta vedettyjä omenoita ja appelsiineja voidaan antaa markkinointivuoden 1995/96 aikana jäsenvaltioiden hyväksymien hyväntekeväisyysjärjestöjen käyttöön niiden toimittamiseksi veloituksetta Albanian, Bulgarian ja Romanian väestölle asetuksessa (EY) N:o 2534/95 säädettyjen edellytysten mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä huhtikuuta 1996.

Labels: 18
3
17
5